**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 26/03/2025**

**Αριθμ. Πρωτ.: 5748**

**ΑΠΟΣΠΑΣΜΑ**

**Από το πρακτικό της αριθμ. 11ης /2025 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 105**

**Αποδοχή της υπ΄αριθμό 120/2024 μελέτης με τίτλο : «Πολύκεντρο Τέχνης και Πολιτισμού – Αρχαίος και Σύγχρονος Ελικώνας».**

Στη Λιβαδειά σήμερα 21η Μαρτίου 2025 ημέρα Παρασκευή και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 5070/17-03-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 4 (τέσσερα) , ήτοι:

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος 1.Τουμαράς Βασίλειος

2. Αγνιάδης Παναγιώτης 2.Παπαβασιλείου Αικατερίνη

3. Τζουβάρας Νικόλαος(αν/κό μέλ.κ. Καλλιαντάση Χρηστου) 3.Μίχας Δημήτριος

4. Ταγκαλέγκας Ιωάννης

Ο Προέδρος της Δημοτικής Επιτροπής εισηγούμενος το 4ο θέμα της ημερήσιας διάταξης έθεσε υπόψη των μελών την με αριθ.πρωτ. 5247/19-03-2025 έγγραφη εισήγηση της Δ/νσης Τεχνικών Υπηρεσιών του Δήμου Λεβαδέων , στην οποία αναφέρονται:

# *Η παρούσα μελέτη αφορά στην υλοποίηση έργου στο πλαίσιο της με αρ. Πρωτ. Α/Α ΠΡΟΣΚΛΗΣΗΣ ΟΠΣ 7934 με ΚΩΔΙΚΟ 46, με αρ. πρωτ. 705/07-03-2024 και τίτλο «Προστασία, ανάδειξη και αξιοποίηση πολιτιστικών υποδομών».*

# *Ο Δήμος Λεβαδέων προτίθεται να υποβάλει πρόταση (πράξη) με τίτλο* ***«Πολύκεντρο Τέχνης και πολιτισμού – Αρχαίος και Σύγχρονος Ελικώνας****» προκειμένου να ενταχθεί και χρηματοδοτηθεί στο πλαίσιο του Προγράμματος «ΣΤΕΡΕΑ ΕΛΛΑΔΑ» 2021-2027*

***Στόχος και περιεχόμενο της μελέτης***

*Το έργο έχει ως στόχο*

* *Τη δημιουργία* ***«Πολυκέντρου Τέχνης και Πολιτισμού – Αρχαίος και Σύγχρονος Ελικώνας*** *στην Κοινότητα Αγίας Τριάδας της Δημοτικής Ενότητας Λιβαδειάς στο οποίο θα λειτουργεί ψηφιακή έκθεση / μουσείο του σπηλαίου του Πανός και των Λειβηθρίδων Νυμφών του Ελικώνα και θα υλοποιούνται παρουσιάσεις εκπαιδευτικών προγραμμάτων σχετιζόμενων με την ιστορία την τέχνη και τον πολιτισμό, με εφαρμογές σύγχρονης τεχνολογίας. Ο χώρος του Πολυκέντρου απέχει 1.500 μέτρα από το σπήλαιο και θα συνδέεται με αυτό μέσω υφιστάμενου δασικού μονοπατιού που καταλήγει στο Εθνικό μονοπάτι Ε22,*
* *Την εφαρμογή σύγχρονων οπτικοακουστικών και διαδραστικών τεχνολογιών μετατρέποντας τον χώρο του «Μουσείου» σε χώρο ζωντανής «περιήγησης» στην εποχή χρήσης του σπηλαίου ως ιερό λατρευτικό και το ρόλο που διαδραμάτισε ο Ελικώνας και το άντρο των Λειβηθριδών Νυνφών» στη λατρεία, την τέχνη και τον πολιτισμό*
* *Την προβολή της ιστορίας του χωριού και του σπηλαίου μέσα από ντοκιμαντέρ που θα ακολουθεί τη διαδρομή από την Αγία Τριάδα ή την αρχαία Κορώνεια μέχρι το σπήλαιο Άντρο Λειβηθρίδων Νυμφών ή Νύμφης Κορώνειας και διαδραστικές εφαρμογές.*
* *Την προβολή βίντεο, διαδραστικές εφαρμογές και ψηφιακές αναπαραστάσεις*
* *Ψηφιακά εκθέματα*

***Αντικείμενο του έργου είναι****:*

*Η κατασκευή ισογείου κτιρίου μετά υπογείου στη θέση ‘’Πάρκο Οσίου Σεραφείμ’’ το οποίο βρίσκεται σε μια περιοχή με πολύ έντονο ανάγλυφο του εδάφους. Στο χώρο αυτό σήμερα υπάρχει το πέτρινο εκκλησάκι του Οσίου Σεραφείμ και ένα λιθόστρωτο το οποίο διασχίζει το πάρκο.*

*Σε κάποια πλάτωμα του λιθόστρωτου υπάρχει μία πέτρινη βρύση και εκεί όπου οι υψομετρικές καμπύλες δημιουργούν ένα φυσικό κοίλωμα έχει δημιουργηθεί ένα πέτρινο θέατρο.*

*Η θέση του κτιρίου αποφασίσθηκε λαμβάνοντας υπόψη τα κτίρια που έχουν ανεγερθεί πέριξ του χώρου, τις κλίσεις του εδάφους, την κλίμακα του χώρου.*

*Με βάσει αυτές τις επιλογές αποφασίσθηκε το κτίριο να τοποθετηθεί πέρα από το χώρο που βρίσκεται η πέτρινη βρύση, ώστε να μην την θίξει. Η είσοδός του θα βρίσκεται στον δρόμο που εφάπτεται στην ανατολική πλευρά του πάρκου. Οι έντονες κλίσεις του εδάφους στο σημείο αυτό επιτρέπουν ώστε το δώμα του κτιρίου να αποτελέσει μέρος του υπάρχοντος λιθόστρωτου περιπάτου.. Συγχρόνως ο χώρος θα δώσει από το δρόμο την αίσθηση του υπόσκαφου σαν αναφορά στο σπηλαιώδη χώρο προέλευσης των εκθεμάτων.*

*Η κατασκευή ισογείου κτιρίου μετά υπογείου στη θέση ‘’Πάρκο Οσίου Σεραφείμ’’ το οποίο βρίσκεται σε μια περιοχή με πολύ έντονο ανάγλυφο του εδάφους. Στο χώρο αυτό σήμερα υπάρχει το πέτρινο εκκλησάκι του Οσίου Σεραφείμ και ένα λιθόστρωτο το οποίο διασχίζει το πάρκο.*

*Σε κάποια πλάτωμα του λιθόστρωτου υπάρχει μία πέτρινη βρύση και εκεί όπου οι υψομετρικές καμπύλες δημιουργούν ένα φυσικό κοίλωμα έχει δημιουργηθεί ένα πέτρινο θέατρο.*

*Η θέση του κτιρίου αποφασίσθηκε λαμβάνοντας υπόψη τα κτίρια που έχουν ανεγερθεί πέριξ του χώρου, τις κλίσεις του εδάφους, την κλίμακα του χώρου.*

*Με βάσει αυτές τις επιλογές αποφασίσθηκε το κτίριο να τοποθετηθεί πέρα από το χώρο που βρίσκεται η πέτρινη βρύση, ώστε να μην την θίξει. Η είσοδός του θα βρίσκεται στον δρόμο που εφάπτεται στην ανατολική πλευρά του πάρκου. Οι έντονες κλίσεις του εδάφους στο σημείο αυτό επιτρέπουν ώστε το δώμα του κτιρίου να αποτελέσει μέρος του υπάρχοντος λιθόστρωτου περιπάτου.. Συγχρόνως ο χώρος θα δώσει από το δρόμο την αίσθηση του υπόσκαφου σαν αναφορά στο σπηλαιώδη χώρο προέλευσης των εκθεμάτων.*

*Για το εν λόγω έργο είχε εκπονηθεί η αρχιτεκτονική μελέτη τον Σεπτέμβριο του 1999 από την μελετήτρια αρχιτέκτονα μηχανικό Κική Λίνα Καραθανάση, η στατική μελέτη τον Δεκέμβριο του 2008 από τις μελετήτριες Έλλη Κωτσοπούλου και Αγγελική Χατζηπαναγή πολιτικοί μηχανικοί και η ηλεκτρομηχανολογική μελέτη τον Φεβρουάριο του 2009 από τον μελετητή Σπυρίδωνα Χρυσικόπουλο μηχανολόγο μηχανικό.*

*Η ανάθεση εκπόνησης των μελετών είχε γίνει από τον πρώην Δήμο Κορώνειας.*

*Λόγω θέσπισης από την πολιτεία νέων κανόνων και κανονισμών (τεχνολογία σκυροδέματος, κανονισμοί πυροπροστασίας κλπ) απαιτήθηκε η επικαιροποίηση των μελετών από την Τεχνική Υπηρεσία του Δήμου Λεβαδέων και η σύνταξη των τευχών δημοπράτησης*

*Για την υλοποίηση του έργου θα πραγματοποιηθούν οι κάτωθι εργασίες:*

# ***ΠΕΡΙΓΡΑΦΗ ΕΡΓΑΣΙΩΝ***

*-Γενικές Εκσκαφές σε έδαφος βραχώδες και ημιβραχώδες για την διαμόρφωση του γηπέδου όπου θα κατασκευασθεί το κτίριο.*

*-Ωπλισμένο κυρίως κτιρίου*

*-Ωπλισμένο σκυρόδεμα τοίχων αντιστήριξης*

*- Δάπεδο υπογείου από Gros beton*

*-Οπτοπλινθοδομές*

*-Επενδύσεις πέτρας*

*-Επιχρίσματα.*

*-Επενδύσεις - Επιστρώσεις δαπέδων*

*-Ξύλινες και μεταλλικές κατασκευές*

*-Υδραυλικά*

*-Μονώσεις*

*-Χρωματισμοί*

*-Ηλεκτρομηχανολογικές εργασίες*

*Ο προϋπολογισμός του έργου ανέρχεται στο ποσό των 700.000,00€ με ΦΠΑ.*

*ΠΡΟΤΕΙΝΕΤΑΙ:*

*Στα μέλη της Δημοτικής Επιτροπής όπως αποδεχθούν την υπ΄ αριθμό: 120/2024 τεχνική μελέτη με τίτλο «****Πολύκεντρο Τέχνης και πολιτισμού – Αρχαίος και Σύγχρονος Ελικώνας****» με* ***προϋπολογισμό 700.000,00€*** *συμπεριλαμβανομένου του Φ.Π.Α. 24 %.*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

# - Την με αρ. Πρωτ. Α/Α ΠΡΟΣΚΛΗΣΗ ΟΠΣ 7934 με ΚΩΔΙΚΟ 46, με αρ. πρωτ. 705/07-03-2024 και τίτλο «Προστασία, ανάδειξη και αξιοποίηση πολιτιστικών υποδομών».

- Την υπ΄ αριθμό: 120/2024 τεχνική μελέτη με τίτλο «Πολύκεντρο Τέχνης και πολιτισμού – Αρχαίος και Σύγχρονος Ελικώνας» με προϋπολογισμό 700.000,00€ συμπεριλαμβανομένου του Φ.Π.Α. 24 %.

- Το με αριθ. πρωτ. 5247/19-03-2025 έγγραφο Δ/νσης Τεχνικών Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την υπ΄ αριθμό: 120/2024 τεχνική μελέτη με τίτλο «Πολύκεντρο Τέχνης και πολιτισμού – Αρχαίος και Σύγχρονος Ελικώνας» με προϋπολογισμό 700.000,00€ συμπεριλαμβανομένου του Φ.Π.Α. 24 % , η οποία και αποτελεί συνημμένο μέρος της παρούσας

**Η απόφαση πήρε αριθμό 105/2025.**

Ο ΠΡΟΕΔΡΟΣ ΠΙΣΤΟ ΑΠΟΣΠΑΣΜΑ

ΔΗΜΗΤΡΙΟΣ Κ. ΚΑΡΑΜΑΝΗΣ

Λιβαδειά 26 -03-2025

Ο ΠΡΟΕΔΡΟΣ

**ΤΑ ΜΕΛΗ**

1. Αγνιάδης Παναγιώτης

2. Τζουβάρας Νικόλαος ΔΗΜΗΤΡΙΟΣ Κ. ΚΑΡΑΜΑΝΗΣ

3. Ταγκαλέγκας Ιωάννης ΔΗΜΑΡΧΟΣ ΛΕΒΑΔΕΩΝ